Document ID: /roh_data/filtered/fineweb-2-filterrobots_roh.jsonl.gz/26154

Il stgaudament da stalizzas communal che furnescha energia ad ina gronda part dals edifizis en la zona da masteranza «Curtinellas» a Zuoz è vegl e stuess perquai vegnir remplazzà. Gia dapi 2 onns è il cussegl communal vidlonder da chattar ina soluziun en chaussa.
En connex cun il project dal Lyceum Alpinum da stgaudar il nov edifizi «Urezza» cun chalur da distanza da la firma Salzgeber a S-chanf, ha il cussegl communal examinà la pussaivladad da colliar la zona da masteranza cun la medema rait. Ils custs èn budgetads cun 670’000 francs, bunamain identic ad ina renovaziun dal stgaudament da stalizzas existent.